Guitars – the Museum

Guitars – the Museum është një muze që ndodhet në qendër të qytetit Umeå, në Suedi. Muzeu është i vendosur në një ndërtesë me tulla që më parë ishte shkolla Vasaskolan. Ndërtesa është ndërtuar në vitin 1904.2014 Capital of Culture: highlights of Umeå, Sweden, Telegraph, retrieved 6 May 2014 Muzeu ndan hapësirat me një klub roku, një restaurant, një dyqan muzike. Muzeu u hap në fund të janarit të vitit 2014, me rastin e inaugurimit të Umeås si Kryeqytet Evropian i Kulturës.

Muzeu vepron si ndërmarrje e përbashkët e drejtuar nga njerëzit që udhëheqin edhe dyqanin e muzikës,  4Sound, dhe klubin e rokut, Scharinska, (i cili mbajti emrin edhe pas zhvendosjes nga  Scharinska villan në Vasaskolan), që gjithashtu janë investues në muze. Bashkia e Umeås ka mbështetur ndërmarrjen e muzeut përmes renovimit dhe adaptimit të hapësirave, dhe me me bashkëfinancim vjetor prej  2.4 milion krunave Suedeze gjatë viteve 2014 dhe 2015.

 Koleksionet 
Koleksionet e muzeut përbëhen kryesisht nga kitara elektrike të viteve 50-ta dhe 60-ta, si dhe një koleksion më i vogël i bas kitarave elektrike, përforcues dhe vegla të tjera të lidhura me historinë e kitarave elektrike. Koleksioni ështa mbledhur nga vëllezërit Mikael dhe Samuel Åhdén, që nga vitet 70-ta; sidoqoftë, koleksioni nuk ka qenë i paraqitur për publik derisa u hap muzeu.

Në mesin e kitarave më të veçanta të koleksionit, aty është edhe një Gibson Flying V e viti 1958 , Les Paul e vitit 1960 dhe një  Fender Broadcaster e vitit 1950. Me një total prej mbi  500 kitarash, muzeu ka tërhequr vëmendjen ndërkombëtare, dhe është përshkruar si më i madhi i tillë në botë.

Përveç koleksioneve të vetë muzeut, muzeu ka edhe një dhomë për ekspozita të përkohëshme. Për të shënuar hapjen, në muze u shfaq ekspozita Umeå - The European capital of hardcore 1989-2000 nga Folkrörelsearkivet (arkivi i lëvizjes popullore)

 Referime 

 Lidhje të jashtme 
 Guitars – the Museum
 The Guitarist, October 2013: "Building the dream" (pdf)
 Umea.se: "Den hemliga gitarrsamlingen" (Suedisht)

Kategoria:Muze
Kategoria:Umeå